**Mesto Vrútky**

  Predkladacia správa

*Určené: na zasadnutie Mestskej rady dňa 12.6.2019 a Mestského zastupiteľstva vo Vrútkach dňa 18.06.2019.*

**Názov materiálu: Spoločný obecný úrad Vrútky – dodatok č. 6 k zmluve v zmysle zákona č. 369/90 Zb. §20a a zmluvy o zriadení spoločného obecného úradu Vrútky**

**Materiál obsahuje:** - predkladacia správa

* dôvodová správa
* Dodatok č. 6/19

 ***Návrh na* uznesenie :**

**Mestské zastupiteľstvo vo Vrútkach**

1. **s c h v a ľ u j e**

**Dodatok č. 6 k zmluve č. 29/03-5 o zriadení Spoločného obecného úradu Vrútky .**

**Spracovala: JUDr. Jana Rišianová, vedúca odboru služieb**

**Predkladá: Ing. Mgr. Anna Sviteková, prednostka mestského úradu**

Vo Vrútkach, 27.05.2019

 ................................................... podpis predkladateľa

**Dôvodová správa**

 Mesto Vrútky má spolu s obcami Lipovec a Turčianske Kľačany uzavretú zmluvu o zriadení Spoločného obecného úradu č. 29/03-5. Predmetom zmluvy je výkon stavebného úradu – územné plánovanie, stavebný poriadok, regionálny rozvoj, výkon sociálnych služieb a výkon ochrany prírody.

 Dňa 25.04.2019 sa uskutočnilo zhromaždenie starostov Spoločného obecného úradu Vrútky (ďalej len „Spoločného úradu“), na ktorom bola zhodnotená činnosť Spoločného úradu za uplynulý rok. V rámci opatrovateľskej služby sa vedenia obcí a mesta dohodli, že v tejto oblasti bude mesto poskytovať odbornú, garančnú činnosť – spracovanie, vyhodnotenie komunitného plánu, vypracovanie VZN o sociálnych službách, návrhy a zmeny v registri poskytovateľov sociálnych služieb a realizáciu všetkých činností súvisiacich s umiestnením obyvateľa obce do zariadenia pre seniorov. Výkon opatrovateľskej služby, t.j. pracovnoprávny vzťah s pracovníčkou, ktorá bude vykonávať opatrovateľskú službu bude uzatvorený s konkrétnymi obcami nie s Mestom Vrútky. Z toho dôvodu sa vypúšťa so Zmluvy o spoločnom úrade čl. II ods. 3 písm. D a F.

 PhDr. J. Mada, starosta obce Lipovec zhodnotil fungovanie spoločného úradu na úseku územného plánovania a stavebného poriadku od 1.1.2019. Tento výkon je pre Obec Lipovec nepostačujúci, preto požiadal o ukončenie tejto činnosti dohodou k 1.7.2019. Na základe tejto skutočnosti sa zo Zmluvy o spoločnom úrade vypúšťa výkon na úseku územného plánovania a stavebného poriadku pre Obec Lipovec od 1.7.2019.

 V súvislosti s uvedenými zmenami predkladáme návrh Dodatku č. 6 k Zmluve č. 29/03-5 o zriadení Spoločného obecného úradu Vrútky do mestského zastupiteľstva a do obecných zastupiteľstiev obcí zúčastnených na spoločnej úradovni.

**DODATOK č. 6/19**

**k zmluve č. 29/03-5 o zriadení**

**Spoločného obecného úradu**

**VRÚTKY**

/ďalej len „Dodatok“/

**Čl. I.**

**Účastníci zmluvy**

**1/ Mesto Vrútky**

Sídlo:Námestie S. Zachara 4, 038 61 Vrútky

 IČO: 00 647 209

 Štatutár: Mgr. Branislav Zacharides, primátor

 Bankové spojenie: VÚB, a.s.

 IBAN: SK04 0200 0000 0000 1172 4362

 /ďalej len „Mesto Vrútky“ a/alebo „Účastník 1/“/

a

**2/ Obec Lipovec**

Sídlo: Hrabiny 290/11, 038 61 Lipovec

 IČO: 00 316 776

 Štatutár: PhDr. Jozef Mada, starosta

 Bankové spojenie: VÚB, a.s.

 IBAN: SK40 0200 0000 0000 1362 3362

/ďalej len „Obec Lipovec“ a/alebo „Účastník 2/“/

a

**3/ Obec Turčianske Kľačany**

Sídlo: Turčianske Kľačany 179, 038 61 Turčianske Kľačany

IČO: 00 316 971

Štatutár: Ing. Adriana Záborská, starostka

 Bankové spojenie: VÚB, a.s.

IBAN: SK42 0200 0000 0000 1862 7362

/ďalej len „Obec Turčianske Kľačany“ a/alebo „Účastník 2/“/

/všetci ďalej len „Účastníci dodatku“ a/alebo „Zmluvné strany“/

Tento Dodatok mení a dopĺňa zmluvu č. 29/03-5 nasledovným spôsobom:

**Čl. II.**

**Predmet dodatku**

* Znenie článku **II. Predmet zmluvy** sa mení nasledovne: Dopĺňa sa veta za text bodu 1.

Tento výkon bude uskutočňovaný len pre Obec Turčianske Kľačany.

* Znenie článku **V. Financovanie spoločného obecného úradu** sa mení nasledovne:

2. Obce Turčianske Kľačany bude na činnosť spoločného obecného úradu v zmysle článku II. bod 1-4 prispievať Mestu Vrútky 2.800,- € za rok. Uvedenú čiastku uhradí v dvanástich mesačných platbách v objeme 1/12 celoročnej čiastky na účet Mesta Vrútky na základe faktúry vystavenej Mestom Vrútky.

3. Obec Turčianske Kľačany a Lipovec budú na činnosť spoločného obecného úradu v zmysle článku II. bod 4 ochrana prírody a 5 sociálna pomoc prispievať Mestu Vrútky nasledovným spôsobom:

A. Paušálny mesačný príspevok za výkon činnosti

opatrovateľskej služby a za realizáciu všetkých

činností súvisiacich s umiestnením obyvateľa obce

do zariadenia pre seniorov ................................................................... 60,- €

B. Jednorazový príspevok za vypracovanie

sociálneho posudku .................................................................... 20,- € / ks

C. Jednorazový príspevok za vypracovanie

lekárskeho posudku ..................................................................... 20,- € / ks

D. Normotvorba, komunitný plán a príprava materiálov

do zastupiteľstva ...................................................................... 100,- € / ks

E. Realizácia úkonov na úseku starostlivosti o životné

prostredie (ohliadka, poradenstvo, vypracovanie

rozhodnutia a pod.) ...................................................................... 10,- € / úkon

Uvedené sumy uhradia Obec Turčianske Kľačany a Lipovec na základe faktúry vystavenej Mestom Vrútky na základe realizovaného výkonu a paušálu.

4. Odborné činnosti na úseku územného plánovania a stavebného poriadku zabezpečuje Mesto Vrútky v dohodnutom rozsahu pre potreby Obce Turčianske Kľačany 4 hodiny týždenne.

**Čl. III.**

**Všeobecné a záverečné ustanovenia**

1. Ostatné zmluvné podmienky neupravené týmto Dodatkom ostávajú v platnosti.

2. Tento Dodatok č. 6/19 k zmluve č. 29/03-5 je účinný len ak ho schválili obecné zastupiteľstvá všetkých jeho jednotlivých účastníkov nadpolovičnou väčšinou všetkých poslancov dotknutých obecných zastupiteľstiev.

3. Dodatok nadobúda platnosť dňom jeho podpísania všetkými účastníkmi zmluvy a účinnosť dňom 01.07.2019.

4. Dodatok schválilo mestské zastupiteľstvo a obecné zastupiteľstvá nasledovne:

- Mesto Vrútky uznesením č. .../2019 zo dňa .............

- Obec Lipovec uznesením č. .../2019 zo dňa .............

- Obec Turčianske Kľačany uznesením č. ./2019 zo dňa ..........

5. Dodatok je povinne zverejňovanou zmluvou. Dodatok sa Účastníci dodatku, každý osobitne, zaväzujú zverejniť spôsobom a za podmienok podľa príslušných právnych predpisov v podmienkach dotknutej Zmluvnej strany najneskôr v lehote do 5 pracovných dní odo dňa jeho podpisu poslednou Zmluvnou stranou najneskôr však v lehote do 30.06.2019.

6. Dodatok si Účastníci dodatku riadne prečítali, porozumeli mu, nežiadajú nič doplniť ani pozmeniť a na znak súhlasu s ním ho v zhode zo slobodne a vážne prejavenou vôľou, určite a zrozumiteľne, bez tiesne a nie za nápadne nevýhodných podmienok, vlastnoručne podpisujú.

Dodatok za Zmluvné strany podpisujú:

Vo Vrútkach, dňa

Mgr. Branislav Zacharides ....................................................

primátor mesta Vrútky Mesto Vrútky

V Lipovci, dňa

PhDr. Jozef Mada ....................................................

starosta obce Lipovec Obec Lipovec

V Turčianskych Kľačanoch, dňa

Ing. Adriana Záborská ....................................................

starostka obce Turčianske Kľačany Obec Turčianske Kľačany